Lítur út fyrir svipaðan afla og í fyrra á flestum svæðum Netarall Hafrannsóknastofnunar hefur gengið vel og því lýkur um og eftir helgina . Sex bátar taka þátt í rallinu vítt og breitt við landið . Útlit er fyrir að aflinn verði svipaður og í fyrra á flestum svæðum , að því er fram kemur í nýjustu Fiskifréttum . Meðfylgjandi mynd var tekin um borð í Þorleifi EA í netarallinu fyrir norðan . Þá veiddust eintómir boltaþorskar í einni lögn í Húnafirði . Bjarni Gylfason , Alfreð Garðarsson og Ólafur Guðmundur Jóhannesson , skipverjar á Þorleifi , eru ánægðir með aflann og hampa hér vænum fiskum .